FCSB pierde un fotbalist în care își pusese mari speranțe pentru viitor în momentul când a fost transferat.
Este vorba despre Andrei Vlad (24 de ani), portar adus cu scandal de la Universitatea Craiova în schimbul a 400.000 de euro, și care, deși se anunța un mare portar în devenire, a ajuns să fie rezervă după mai multe gafe pe care le-a făcut.
Mihai Stoica, președintele Consiliului de Administrație de la FCSB, a anunțat că lui Andrei Vlad i se termină contractul în iarna lui 2024, la fel ca lui Risto Radunovic.
"Sunt foarte puţini jucători care se mută în iarnă. Lui Andrei Vlad i se termină şi lui contractul în iarna asta", a spus Mihai Stoica, la Orange Sport.
Andrei Vlad a apărat în 3 meciuri oficiale la FCSB în acest sezon, ultimul în decembrie 2023, în Cupa României, contra FCU Craiova 1948 (0-2).
El este cotat la 400.000 de euro de către Transfermarkt